સુખપૂર્વક પ્રાણાયામથી માનસિક શક્તિનો વિકાસ થાય છે. આ પ્રાણાયામ ખૂબ જ સરળ છે. જો પદ્માસન, સિદ્ધાસન, વજ્રાસન કે સુખાસનમાં સાદી પલાંઠી વાળીને કમર સીધી રાખીને બેસીને કરી શકાય તો ઘણું સારું. જો તેમ ન પણ બેસાય તોય ખુરશીમાં બેસીને અથવા તો સૂઇને પણ કરી શકાય. આરંભમાં બંને નસકોરાંથી ઊંડો શ્વાસ લેવો. પછી ધીરે-ધીરે કોઇપણ પ્રકારની ઉતાવળ વગર બંને નસકોરાંથી શ્વાસ છોડવો. શ્વાસ લેતી વખતે અને છોડતી વખતે કોઇપણ પ્રકારની બળજબરી કરવી નહીં. આરંભમાં આ પ્રક્રિયા બરાબર છે. શ્વાસની કોઇપણ પ્રકારની મર્યાદા કે ગણતરીની આવશ્યકતા નથી.